Missä asennossa?

Kaikkeen yölliseen vaatii jo luonto makaavaa asentoa ja muuten ilmaisee nimikin "aviollinen syleily", joksi sitä usein sanotaan, mikä siinä on luonnollisinta. Kaikki muut asennot ja tavat ovat luonnottomia ja epäterveellisiä tullen miehelle liian rasittaviksi.

Kuinka usein?

Yleisneuvona toimikoon: Parempi liian vähän kuin liian paljon.

Mutta koska väärinkäyttökin tässä suhteessa voi kuitenkin jonkun aikaa käydä päinsä ilman kummemmitta seurauksitta - kuten useiden ilmaisuista olemme saaneet selville - niin tahdomme lausua omana mielipiteenämme, että terveidenkään vastanaineitten ei pitäisi avio-oikeutta käyttää useammin kuin pari kertaa viikossa. Useimmille on yhdessäkin kerrassa viikossa kylliksi ja rasittavaa työtä tekeville liiaksikin.

Millainen esileikki?

Parittelemisen pitää tapahtua luonnollisella ja yksinkertaisella tavalla, ilman mitään innostuttamis- tai sievistämistemppuja, joita kyllä porttoloissa käytetään.

Kuka tekee aloitteen?

Vaimon on oltava siitinelostelussa pidättävä puoli. Hän välttäköön kaikkea veikistelevää ja aisteja kiihottavaa ruumiin paljastelua. Jalo nainen, joka tuntee itsellään olevan suuremman arvon kuin ainoastaan sukupuoliolentona miehen lihallisten mielitekojen tyydyttämistä varten, antaa tässäkin suhteessa avioliiton henkiselle puolelle ylivallan eikä koeta vetää miestä puoleensa ruumiillisilla suloilla, vaan rakastettavaisuudella ja siveydellä sekä antautuu kainon himottomana miehensä hyväiltäväksi.